Γιόου Σιε

Ο Γιόου Σιέ (, γεν. 1 Οκτωβρίου 1958 στη Χαϊνάν της Κίνας) είναι γερμανός πολιτικός και υποψήφιος των ευρωεκλογών 2019, δημοσιογράφος και συγγραφέας, Κινεζικής καταγωγής.

Βιογραφία 
Όταν ο Σιε γεννήθηκε υπήρχε πείνα στην Κίνα. Μεγάλωσε κατά τη διάρκεια της Πολιτιστικής Επανάστασης και ως εκ τούτου δεν κατάφερε να παρακολουθήσει το σχολείο αλλά έπρεπε να εργαστεί στην ύπαιθρο. Από το 1979 έως το 1983 σπούδασε γερμανική και αγγλική φιλολογία στο πανεπιστήμιο Σουν Γιατ-σεν στην Κουανγκτσόου. Μετά την αποφοίτηση του εργάστηκε ως διερμηνέας για την Volkswagen στη Σαγκάη.

Το 1988, πήγε να σπουδάσει γερμανική γλώσσα και λογοτεχνία, δημοσιογραφία και Ευρωπαϊκή εθνολογία στο πανεπιστήμιο Ότο-Φρίντριχ στο Μπάμπεργκ της Γερμανίας. Το 1993 αποφοίτησε με μια διατριβή για τις πολιτικές στον τύπο του Κομμουνιστικού Κόμματος της Κίνας. Από το 1993 έως το 1996 σπούδασε νομικά στο πανεπιστήμιο Φρίντριχ-Αλεξάντερ στο Ερλάνγκεν-Νυρεμβέργη.

Από το 1989 και έπειτα ο Σιε ήταν Πρόεδρος του Συλλόγου Κινέζων φοιτητών και επιστημόνων στη Γερμανία. Το 1999 ίδρυσε το κινεζόφωνο περιοδικό "European Chinese News" το οποίο έκλεισε το 2011. Από το 2006 ο Σιε είναι αρχισυντάκτης του περιοδικού "Πανεπιστημιούπολη του εξωτερικού". Το 2010 ο Σιε συμπεριλήφθη στον κατάλογο των "100 κορυφαίων κινέζων δημόσιων διανοουμένων" σύμφωνα με την κινέζικη εφημερίδα Southern Weekly. Στις 20 Απριλίου 2013 τα μέλη της Χριστιανοκοινωνικής Ένωσης (CSU) στο Μπάμπεργκ εξέλεξαν τον Σιε στο κομητειακό συμβούλιο. Κέρδισε τις 141 από τις 220 ψήφους, το καλύτερο αποτέλεσμα απ'όλα τα μέλη του κομητειακού συμβουλίου. Το 2014, ο Σιε ήταν ο δημοφιλέστερος ως προς τις ψήφους υποψήφιους της Χριστιανοκοινωνικής ένωσης.

Ο Σιε είναι Αντιπρόεδρος του Συλλόγου Συγγραφέων στα Κινεζικά στην Ευρώπη. Ζει στο Μπάμπεργκ και είναι νυμφευμένος με την Σενχουά Σιε Τσανγκ. Διευθύνει ένα σνακ μπαρ. Είναι γερμανός πολίτης από το 2010.

Η ζωή του Σιε έχει περιγραφεί σε διάφορα μέσα ενημέρωσης: στην εφημερίδα Süddeutsche Zeitung (2001), στην εφημερίδα Frankfurter Allgemeine Zeitung (2009), στο βιβλίο Βαυαρία - γη στο κέντρο της Ευρώπης (2015), στο βιβλίο Μπάμπεργκ – Πορτραίτο της πόλης (Gmeiner-Verlag, 2017) και στην εφημερίδα The Huffington Post (2018, στα γερμανικά).

Επιλεγμένη εργογραφία 

 Als Chinese in Bamberg, Erich Weiß Verlag, Bamberg, 2013, 
 微言德国, Deutschland betrachten (1. bis 4. Band), China Fan Verlag, Bamberg, 2001, 
 Identität,Integrität, Integration, Serie in European Chinese News, Ausgabe Dezember 2010 ff.
 主编《那片热土》, 旅德中华学术联谊会出版,  Göttingen, 1996
 主编《東張西望:看歐洲家庭教育》,  新銳文創,  Taipeh, 2011, 
 主编《歐洲綠生活：向歐洲學習過節能、減碳、廢核的日子》,  釀出版, Taipeh, 2013,

Παραπομπές

Εξωτερικοί σύνδεσμοι 

 Personal website (in German)
 CSU-Politiker You Xie Frag nicht, was deine neue Heimat für dich tun kann
 百位华人公共知识分子 (Top 100 Chinese Public Intellectuals)

Γερμανοί δημοσιογράφοι